
EDELÉNY VÁROS HELYI VÁLASZTÁSI BIZOTTSÁGA
(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)
Száma: E/3269-71/2024.
Edelény Város Helyi Választási Bizottságának
71/2024.(V.8.)
HATÁROZATA
Edelény Város Helyi Választási Bizottsága a helyi önkormányzati képviselők és polgármesterek 2024. évi általános választásán az ajánlóívek átadására vonatkozó - a választási eljárásról szóló 2013. évi XXXVI. törvény 124. § (2)–(3) bekezdéseiben meghatározott - kötelezettség megszegése miatt kiszabandó bírság tárgyában, hivatalból eljárva, a 2024. május 8. napján megtartott ülésén 3 igen és 0 nem szavazattal meghozta a következő
					h a t á r o z a t o t:
Edelény Város Helyi Választási Bizottsága megállapítja, hogy Lakatos László roma települési nemzetiségi önkormányzati jelölt ajánlása érdekében ajánlóívet átvett PHRALIPE FÜGGETLEN CIGÁNY SZERVEZET ORSZÁGOS SZERVEZETE - KÖZPONTI SZERVEZET jelölő szervezet megsértette a választási eljárásról szóló 2013. évi XXXVI. törvény (a továbbiakban: Ve.) 124. § (2) – (3) bekezdéseiben foglalt rendelkezéseket, mely szerint a rendelkezésére bocsátott összes ajánlóívet köteles átadni a választási irodának a jelölt bejelentésére rendelkezésre álló határidőben, az ajánlást nem tartalmazó ajánlóíveket pedig legkésőbb a bejelentési határidőt követő napon. 
Edelény Város Helyi Választási Bizottsága a PHRALIPE FÜGGETLEN CIGÁNY SZERVEZET ORSZÁGOS SZERVEZETE - KÖZPONTI SZERVEZET (székhelye: 1071 Budapest, Damjanich út 16.) jelölő szervezetet a Ve. 124. § (2) – (3) bekezdéseiben foglalt rendelkezések megsértése miatt 1.000.- Ft, azaz egyezer forint bírság megfizetésére kötelezi.
A bírság összegének megfizetését a Nemzeti Választási Iroda Központosított Beszedési Számla 10032000-01040391-00000000 számlaszámára kell teljesíteni a határozat jogerőssé válásától számított 15 napon belül. A közlemény rovatban hivatkozni kell jelen határozatra.
A bírság - meg nem fizetése esetén - adók módjára behajtandó köztartozásnak minősül.
Edelény Város Helyi Választási Bizottsága elrendeli a határozat közzétételét Edelény Város Önkormányzata hirdetőtábláján és a https://edeleny.hu/ megnevezésű honlapján. 
A határozat ellen az ügyben érintett természetes és jogi személy, jogi személyiség nélküli szervezet – jogszabálysértésre hivatkozással – írásban fellebbezést nyújthat be a Borsod-Abaúj-Zemplén Vármegyei Területi Választási Bizottsághoz (3525 Miskolc, Városház tér 1.). A fellebbezést Edelény Város Helyi Választási Bizottságánál (3780 Edelény, István király útja 52.; e-mail: jegyzo@edeleny.hu) kell előterjeszteni. 
A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon – azaz 2024. május 11-én - 16.00 óráig megérkezzen Edelény Város Helyi Választási Bizottságához. A határidő jogvesztő.
A fellebbezésnek tartalmaznia kell:
a) a kérelem Ve. 223. § (3) bekezdése szerinti alapjait, 
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságot igazoló igazolványának típusát és számát, vagy jelölő szervezet vagy más szervezet esetén a bírósági nyilvántartásba-vételi számát.
A fellebbezés tartalmazhatja benyújtójának elektronikus levélcímét, vagy postai értesítési címét.
A fellebbezés illetékmentes.



Indokolás
Lakatos László roma települési nemzetiségi önkormányzati jelölt ajánlása érdekében a PHRALIPE FÜGGETLEN CIGÁNY SZERVEZET ORSZÁGOS SZERVEZETE - KÖZPONTI SZERVEZET (székhelye: 1071 Budapest, Damjanich út 16.) jelölő szervezet a Ve. 120. § (2) bekezdése alapján 5 darab ajánlóívet igényelt Edelény Város Helyi Választási Irodájától (a továbbiakban: HVI).
Lakatos László jelölt 2024. május 6. napján az átadott 5 darab ajánlóívből 4 darab ajánlóív HVI részére történő átadásával Edelény településen roma települési nemzetiségi önkormányzati jelöltként bejelentésre került.
A Ve. 124. §  (2) – (4) bekezdése szerint:
„(2) A független jelöltként indulni szándékozó választópolgár, illetve a jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a választási irodának a jelölt bejelentésére rendelkezésre álló határidőben. E kötelezettség elmulasztása esetén a jelölt nyilvántartásba vételére illetékes választási bizottság hivatalból eljárva bírságot szab ki. A bírság összege minden be nem nyújtott ajánlóív után ezer forint.
(3) Nem szabható ki bírság a legkésőbb a (2) bekezdés szerinti határidő elteltét követő napon benyújtott, ajánlást nem tartalmazó ajánlóív után.
(4) A választási bizottság a bírság kiszabásáról a (2) bekezdés szerinti határidő elteltét követő nyolc napon belül dönt.”
A helyi önkormányzati képviselők és polgármesterek 2024. június 9. napjára kitűzött választásán az Európai Parlament tagjainak, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi általános választása eljárási határidőinek és határnapjainak megállapításáról szóló 5/2024. (III. 12.) IM rendelet (a továbbiakban: IM rendelet) 31. § (1) bekezdése szerint az roma települési nemzetiségi önkormányzati jelöltet legkésőbb 2024. május 6-án 16.00 óráig kell bejelenteni.
Az IM rendelet 34. § (1) bekezdése alapján nem szabható ki bírság a legkésőbb 2024. május 7-én 16.00 óráig benyújtott roma települési nemzetiségi önkormányzati jelölt ajánlást nem tartalmazó ajánlóív után.
A HVI tájékoztatta a HVB-t, hogy Lakatos László PHRALIPE FÜGGETLEN CIGÁNY SZERVEZET ORSZÁGOS SZERVEZETE - KÖZPONTI SZERVEZET (székhelye: 1071 Budapest, Damjanich út 16.) roma települési nemzetiségi önkormányzati jelöltje részére átadott 5 darab ajánlóívből 1 darab ajánlóívet, melynek sorszáma 47735C00001, a jogszabályban előírt határidőben, 2024. május 6-án 16.00 óráig, illetve 2024. május 7-én 16.00 óráig nem adott át a HVI-nek.
A fentiek alapján a HVB – a jogszabályban meghatározott határidőben a HVI részére át nem adott 1 db ajánlóív után – a határozat rendelkező részében foglaltak szerint döntött a bírság kiszabásáról.
A Ve. 49. § (2) bekezdése értelmében a választási bizottság a határozatát – a személyes adatok kivételével – nyilvánosságra hozza. A HVB a nyilvánosságra hozatal tekintetében a rendelkező részben foglaltak szerint intézkedett.
A határozat a fenti jogszabályi rendelkezéseken alapul.
A jogorvoslatról szóló tájékoztatás a Ve. 10. §-án, 221. § (1) bekezdésén, 223. § (1) bekezdésén, 224. § (1) – (4) bekezdésein és a 307/P. § (2) bekezdés c) pontján alapul.
Az illetékekről szóló 1990. évi XCIII. törvény 28. § (1) bekezdése és 2. mellékletének XIII. 8. pontja alapján a választással, valamint a népszavazással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás illetékmentes. 
A HVB hatáskörét és illetékességét a Ve. 124. § (2) bekezdése alapozza meg.
Edelény, 2024. május 8.
P.H.

